
BUDAPEST FŐVÁROS

VÁROSÜZEMELTETÉSI ÉS VAGYONGAZDÁLKODÁSI
FŐPOLGÁRMESTER-HELYETTES

2. oldal


Ikt.sz.: 20-3688/  /2008.

Tárgy: Budapest, XXII. ker., 232317 hrsz-ú „kivett lakóház udvar” megjelölésű, 25 ha 9467 m2 területű ingatlan, valamint a Bp., XXII. ker., 232321 hrsz-ú „kivett beépítetlen terület” megjelölésű, 6 ha 9480 m2 területű, természetben Budapest, XXII. kerület Kastélypark utca 8. szám alatt fekvő ingatlan sz. alatti ingatlanok elővásárlási jog gyakorlása  

ELŐTERJESZTÉS

A FŐVÁROSI  KÖZGYŰLÉS

RÉSZÉRE

Egyeztetésre megküldve a Fővárosi Közgyűlés állandó bizottságainak és Tanácsnokainak
Tisztelt Közgyűlés!
Budafok-Tétény Budapest XXII. kerület Önkormányzata mint eladó kizárólagos tulajdonát képezi a 
1. Bp., XXII. ker., 232317 hrsz-ú „kivett lakóház udvar” megjelölésű, 25 ha 9467 m2 területű ingatlan, valamint 

2. Bp., XXII. ker., 232321 hrsz-ú „kivett beépítetlen terület” megjelölésű, 6 ha 9480 m2 területű, természetben Budapest, XXII. kerület Kastélypark utca 8. szám alatt fekvő ingatlan, melyet a BD Park Ingatlanfejlesztő Zártkörűen Működő Részvénytársaság mint vevő részére kíván értékesíteni.

Budafok-Tétény Budapest XXII. kerület Önkormányzata nyílt pályázaton hirdette meg az Ingatlanokat értékesítésre. A pályázatok részletes megismerése után Budafok-Tétény Budapest XXII. kerület Önkormányzatának Képviselő-testülete a 136/2008 (04.17.) önk. számú határozatával döntött arról, hogy az ingatlanokat a vevő számára értékesíti.

A vevő tudomásul veszi, hogy a fejlesztési koncepcióban megjelenő beépítéshez szükséges a szabályozási terv módosítása. Ennek érdekében az adásvétel tárgyát képező területen fekvő a 6-os út és a vasút melletti területekre az Étv. 30./A. § (1) bekezdésében írtak szerint az adásvételi szerződés aláírásával egyidejűleg 365.000.000,-Ft+ÁFA összegben szerződést köt az Önkormányzattal.

A vevő tudomással bír az ingatlanok terheiről.

A vevő megveszi az ingatlanokat a kölcsönösen kialkudott 1.635.000.000,-Ft + 20 % ÁFA vételárért, mindösszesen 1.962.000.000,-Ft (103.552,-Ft/m2).

A vételárból 196.200.000,-Ft foglaló. A vevő 96.200.000,-Ft-ot az adásvételi szerződés aláírásával egyidejűleg megfizet az eladó számára az eladó költségvetési elszámolási számlájára. A felek rögzítik, hogy a foglaló részének tekintik továbbá a vevő által a pályázat benyújtásakor megfizetett 100.000.000,-Ft biztosítékot.

A teljes vételárból a vevő köteles 135.000.000,-Ft+ÁFA azaz bruttó 162.000.000,-Ft vételárrészt az alap vételár kifizetésével egyidejűleg a finanszírozó banknál banki letétbe helyezni. 

Az alap vételárból fennmaradó bruttó 1.503.800.000,-Ft vételárhátralékot a vevő részben sajáterő, részben banki forrás felhasználásával fizeti meg az önkormányzat számlájára.

A felek rögzítik, hogy a vevő azon időpontig, amíg a bérlő az ingatlanon tartózkodik 100.000.000,-Ft-ot jogosult visszatartani a vételárból (óvadék).

A vevő az alap vételár teljes összegének, valamint (az adásvételi szerződés mellékletét képező) a településrendezési szerződés alapján fizetendő 65.000.000,-Ft + ÁFA megfizetését, továbbá a prémium felár (135.000.000,-Ft + ÁFA) és a Településrendezési szerződés alapján fizetendő 300.000.000,-Ft + ÁFA banki letétbe történő helyezését követően lép az ingatlanok birtokába, mely birtokba lépés feltétele az adásvételi szerződés mellékletét képező településrendezési szerződés felek által történő aláírása.

Az egyes állami tulajdonban lévő vagyontárgyak önkormányzat tulajdonába adásáról szóló 1991. évi XXXIII. tv. 39. § (2) bekezdése szerint a Fővárost a kerület, a kerületet a Főváros tulajdonában lévő ingatlan tekintetében elővásárlási jog illeti meg.

Területgazdálkodási szempontból nem javasoljuk az elővásárlási jog gyakorlását.

HATÁROZATI  JAVASLAT

1. A Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló 75/2007. (XII. 28.)  Főv. Kgy. sz. rendelet 47. § (1) bek. értelmében a 18. § b) pontja alapján a Fővárosi Közgyűlés úgy dönt, hogy a Bp., XXII. ker., 232317 hrsz-ú „kivett lakóház udvar” megjelölésű, 25 ha 9467 m2 területű ingatlan, valamint  Bp., XXII. ker., 232321 hrsz-ú „kivett beépítetlen terület” megjelölésű, 6 ha 9480 m2 területű, természetben Budapest, XXII. kerület Kastélypark utca 8. szám alatt fekvő ingatlan 1.962.000.000,-Ft (103.552,-Ft/m2) a BD Park Ingatlanfejlesztő Zártkörűen Működő Részvénytársaság részére részére történő elidegenítése során elővásárlási jogával élni nem kíván. 


Határidő: azonnal


Felelős: dr. Demszky Gábor


Határozathozatal módja: egyszerű szavazattöbbség.

2. Felkéri a Főpolgármestert a lemondó nyilatkozat aláírására.


Határidő: 30 nap


Felelős: dr. Demszky Gábor


Határozathozatal módja: egyszerű szavazattöbbség.

Budapest, 2008. augusztus 



              Hagyó Miklós


       főpolgármester-helyettes

Láttam:



        dr. Tiba Zsolt
  


 főjegyző


Mellékletek:

1. sz. kérelem

2. sz. adásvételi szerződés

3. sz. tulajdoni lap


1052 Budapest V., Városház utca 9-11. 

